I slutten av 1990-årene gjennomførte Nord-Trøndelag fylkeskommune en rekke skolesammenslutninger, som følge av Reform 94. I 1997 ble Ole Vig, Stjørdal og Skatval videregående skoler slått sammen til dagens Ole Vig videregående skole. Ole Vig og Stjørdal videregående skoler lå allerede side om side, mens avdelingen på Skatval ble opprettholdt frem til sommeren 2001 og flyttet til Stjørdal høsten samme år.